
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	סעיף 3.5 – הגדרת ערבות ביצוע וסעיפים 24.3 , 24.6 , 24.7 או כל סעיף נוסף בו מופיעה "ערבות ביצוע"

וכן סעיף 22 להסכם
	6, 41, 65
	בהגדרת ערבות ביצוע מוצעת חלופה להוראת קיזוז לגבי מוסדות המתוקצבים על ידי הות"ת, כפי שמוגדר בחוזה ההתקשרות. מבוקש להבהיר שבמקרה של זכיה ניתן יהיה להגיש הוראת קיזוז כחלופה לכתב ערבות, וכן מבוקש לצרף את נוסח הוראת הקיזוז לנספחי ההסכם. 

ככל שלא ניתן להגיש הוראת קיזוז מבוקש לצרף את נוסח הערבות הבנקאית המבוקשת במקרה של זכיה. 

כמו כן מבוקש להבהיר כי הדרישה היחידה היא לערבות ביצוע, במקרה של זכיה, ואין צורך בהגשת ערבות במסגרת הגשת ההצעה.  
	מקובל.
ראו נוסח הוראת קיזוז כנספח 1 למענה זה.
הסכום והמועד בהוראת הקיזוז יהיו זהים לסכום ולמועדים בדרישת הערבות.
מודגש כי במכרז זה אין דרישה להגשת ערבות במסגרת הגשת ההצעה.

	2. 
	סעיף 6.13 
	19
	נבקש להבהיר האם ככל שיימצאו ליקויים במסגרת הבדיקות כאמור, תינתן לקבלן הודעה מראש ותקופת זמן סבירה לתיקון הליקויים, בטרם הפעלת הסנקציות המפורטות בסעיף, לרבות הפסקת ההתקשרות ו/או חיוב בפיצוי מוסכם.
	הבקשה נדחית. מובהר כי המזמין מחוייב בסבירות בפעילותיו וכל מקרה ייבחן לגופו.

	3. 
	סעיף 9.1, ובהתאמה סעיף 19.1 בהסכם
	25, 
62
	מבוקש להבהיר כי לא יכללו במסגרת הגדרת "תוצרי העבודה" חומרים שהוכנו על ידי הקבלן שלא בקשר עם מתן השירותים במכרז, גם אם נעשה בהם שימוש במסגרת המכרז. 
	המבוקש אינו סותר את האמור במכרז או בהסכם.
אין שינוי בנוסח.

	4. 
	סעיף 9.7
ובהתאמה סעיף 19.7 בהסכם
	25 ,
63
	מבוקש להוסיף בסוף הסעיף: "ובלבד שהמשרד הודיע לקבלן על קיומה של תביעה או דרישה מיד כשנודע לו אודותיה, אפשר לקבלן להתגונן מפניה גם בשם המשרד, ולא נקט כל פעולה שלא בתיאום עם הקבלן". 
	הבקשה נדחית. מובהר כי המזמין מחוייב בסבירות בפעילותיו וכל מקרה ייבחן לגופו.

	5. 
	12.1
	27
	מאחר שמדובר באחריות על פי כן דין, מבוקש למחוק את המילים "מלאה ומוחלטת". 
	הבקשה נדחית. הקבלן והמזמין מחוייבים לפעול על פי דין בכל מקרה.

	6. 
	12.6
	28, 58
	מבוקש להוסיף את המילים "על פי כל דין" באופן הבא:

בסעיף 12.6 עמ' 28:  "הקבלן מקבל על עצמו על פי כל דין את האחריות... ". 

בסעיף 12.6. בעמ' 58: " צד ב' מקבל על עצמו על פי כל דין... "
	הבקשה נדחית. הקבלן והמזמין מחוייבים לפעול על פי דין בכל מקרה.

	7. 
	12.6
	28
	בסעיף זה כתוב: " חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם." מבוקש להוסיף : "בכפוף לקיומו של פסק דין חלוט או הסכם פשרה שהקבלן צד לו, ובלבד שהמשרד לא נקט בכל פעולה שלא בתיאום עם הקבלן". 
	הבקשה נדחית. 

	8. 
	12.6
	28
	בסעיף זה כתוב: "במקרים שבהם המשרד נתבע בחוב שנובע מהתנהלות של הקבלן המשרד יודיע לקבל על התביעה בכדי לאפשר לו להתגונן.". מבוקש להוסיף לפני סיום המשפט "מיד כשנודע לו על קיומה של התביעה ו/או הדרישה". 
	הבקשה נדחית.

	9. 
	נספח 2 במכרז
סעיף 10
	58
	מבוקש להבהיר "שלא להעסיק במתן השירותים על פי מכרז זה" מאחר שאין לנו דרך להבטיח שאין עובד במוסד שעובד גם במשרד החינוך, אך יש אפשרות לעשות זאת במסגרת מתן השירותים על פי המכרז. 
	ההתחייבות תהיה רק למתן השירותים.


	10. 
	נספח 2 למכרז
סעיף 13 א
	60
	מבוקש לשנות את הניסוח (הוספת הקטעים המודגשים):
"צד ב' מתחייב לרכוש ולקיים את הביטוחים המפורטים בזה לטובתו ולטובת מדינת ישראל – משרד החינוך (בהתאם להרחבי השיפוי שלהלן) כשהם כוללים את כל הכיסויים והתנאים הנדרשים להלן וכאשר גבולות האחריות לא יפחתו מהמצוין להלן:"
	הבקשה להוספת המילה "ולטובת", מתקבלת. 

הבקשה להוספת המלל "בהתאם להרחבי השיפוי שלהלן" ,נדחית.

	11. 
	נספח 2 למכרז
סעיף 15.1.7
	60
	מבוקש לשנות את הניסוח (הוספת הקטע המודגש):
"חריג אחריות מקצועית ביחס לנזקי גוף ורכוש יבוטל. לחלופין, ייערך ביטוח אחריות מקצועית נפרד."
	לסעיף תתווסף החלופה הבאה : 

כחלופה לביטול סייג אחריות מקצועית, ייערך ביטוח אחריות מקצועית בגבול אחריות שלא יפחת מסך 4,000,000 ₪  למקרה ולתקופת ביטוח. הביטוח הנ"ל יהיה כפוף לסעיף אחריות צולבת, לתקופת גילוי של 6 חודשים וליתר התנאים המפורטים להלן. הביטוח יחל ממועד חתימת ההסכם וכל עוד אחריות צד ב' קיימת.  

	12. 
	נספח 2 למכרז
סעיף 14.1.4
	60
	מבוקש לשנות את הניסוח (הוספת הקטע המודגש):
"ביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב' קבלנים, קבלני משנה ועובדיהם שבשירותו היה וייחשבו עובדי צד ב'."
	הבקשה נדחית 

	13. 
	נספח 2 למכרז
סעיף 15.1.4
	60
	מבוקש לשנות את הניסוח (הוספת הקטע המודגש):
"הביטוח יורחב לכסות את חבות המבוטח על פי דין כלפי צד שלישי בגין פעילות של קבלנים, קבלני משנה ועובדיהם."
	הבקשה נדחית 

	14. 
	נספח 2 למכרז
סעיף 16
	60
	מבוקש לשנות את הניסוח (הוספת הקטעים המודגשים):
"צד ב' ידאג לבטח את המבנה שבו תבוצע הפעילות, וכן הרכוש, הציוד והחומרים המשמש אותו לצורך ביצוע פעילויות במעבדה נשוא המכרז, בערכי כינון בביטוח אש מורחב או "כל הסיכונים" בהתאם לאופי הרכוש והציוד, לרבות בגין סיכוני רעידת אדמה, נזקי טבע, פריצה, גניבה ושוד על בסיס נזק ראשון, בהתאם למכרז ולחוזה עם מדינת ישראל – משרד החינוך."
	אין שינוי בדרישות הביטוח. 
עריכת ביטוח רכוש מסוג "כל הסיכונים" לא תהווה הפרת הסכם.
הבקשה לעריכת ביטוח רכוש הכולל גניבה ושוד "על בסיס נזק ראשון", לא תהווה הפרת הסכם.

	15. 
	נספח 2 למכרז
סעיף 17
	61
	מבוקש לשנות את הניסוח (הוספת הקטע המודגש):
" צד ב' יוודא וידאג ככל הניתן כי :"
	הבקשה להוספת המלל "ככל הניתן" נדחית.

	16. 
	נספח 2 למכרז
סעיף 17.1.1
	61
	מבוקש לשנות את הניסוח (הוספת הקטע המודגש):
"ביטוח אחריות מקצועית (או ביטול חריג אחריות מקצועית בביטוח צד שלישי) (ככל ורלוונטי), ביטוח חבות מוצר (ככל ורלוונטי)"
	הבקשה להוספת המלל "ככל ורלוונטי" נדחית. 
ניתן להוסיף ככל ורלוונטיים.  

	17. 
	נספח 2 למכרז
סעיף 18 ח
	61
	מבוקש לשנות את הניסוח (הוספת הקטע המודגש):
"חריג כוונה ו/או רשלנות רבתי יבוטל ככל שקיים, אולם אין באמור כדי לגרוע מחובות המבוטח ו/או מזכויות המבטח על פי הפוליסה ו/או על פי כל דין."
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם



	18. 
	נספח 2 למכרז
סעיף 18 ב
	62
	מבוקש לשנות את הניסוח (הוספת הקטע המודגש):
"צד ב' מתחייב בכל תקופת ההתקשרות החוזית, ולעניין ביטוח הנערך על בסיס מועד הגשת תביעה - כל עוד אחריותו קיימת".
	אין שינוי בדרישות הביטוח.

	19. 
	נספח 2 למכרז
סעיף 18 ג
	62
	מבוקש לשנות את הניסוח (מחיקה):
"צד ב' מתחייב להציג את האישור חתום בחתימת המבטח אודות חידוש הפוליסות למשרד החינוך לכל המאוחר שבעה ימים לפני תום תקופת הביטוח. "
	הבקשה למחיקת המלל "לכל המאוחר שבעה ימים" נדחית

	20. 
	נספח 2 למכרז
סעיף 18 ד
	62
	מבוקש לשנות את הניסוח (מחיקה):
מדינת ישראל – משרד החינוך, שומרת לעצמה את הזכות לקבל מצד ב' בכל עת את העתקי הפוליסות במלואן

או בחלקן, במקרה של גילוי נסיבות העלולות להביא לתביעה בפוליסות ו/או על מנת שיוכלו לבחון את עמידת

צד ב' בסעיפים אלו ו/או מכל סיבה אחרת, וצד ב' יעביר את העתקי הפוליסות במלואן או בחלקן כאמור מיד

עם קבלת הדרישה. צד ב' מתחייב לבצע כל שינוי או תיקון שיידרש על מנת להתאים את הפוליסות

להתחייבויותיו על פי הוראות הביטוח לסעיפי ביטוח אלו זה. מוסכם כי צד ב' יהיה רשאי למחוק מפוליסות

הביטוח כאמור מידע עסקי ו/או מסחרי סודי שאינו רלוונטי להתקשרות זו.
	הבקשה למחיקת הדרישה  להעברת פוליסות ביטוח נדחית. 
הבקשה למחיקת המלל "עם קבלת הדרישה " נדחית. 
הבקשה למחיקת המלל "מוסכם כי צד ב' יהיה רשאי למחוק מפוליסות

הביטוח כאמור מידע עסקי ו/או מסחרי סודי שאינו רלוונטי להתקשרות זו", נדחית

	21. 
	נספח 2 למכרז
סעיף 18 ח
	62
	מבוקש לשנות את הניסוח (הוספת הקטע המודגש):
"אי עמידה בתנאי סעיפי ביטוח אלו מהווה הפרה יסודית של הסכם זה, אולם אי המצאת אישור עריכת ביטוח במועד לא ייחשב הפרה יסודית, אלא אם לא הומצא בתוך 10 ימים מיום דרישת מדינת ישראל – משרד החינוך בכתב."
	מקובל כי תבוא ההבהרה: "על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה". 

	22. 
	נספח 8 במכרז סעיף 3.1.3
	103
	מאחר שמסגרת מתן השירותים על פי המכרז אין העברה של מידע אישי, מבוקש למחוק את הדרישה להסמכה בתוקף לתקן 27001ISO
	מקובל.

	23. 
	נספח 8
	
	מבוקש להקל רק על דרישות אבטחת המידע של  "מערכת ניהול המנויים וההזמנות", שהינה מערכת  עצמאית של ספק חיצוני שמוזנים אליה פרטי ההתקשרות עם בתי הספר ועם נציגים מבתי הספר, ושאינה כוללת מידע אישי או מידע בעל רגישות מיוחדת.  מערכת זו אינה מתממשקת בשום אופן למערכות המידע של משרד החינוך. מבוקש לקבוע שדרישות האבטחה לגבי מערכת זו יהיו כאלו המקובלות בתעשייה לרמה של מידע מסוג זה, ולא לפי הדרישות המחמירות של משרד החינוך שמתאימות למערכות או מאגרי מידע שמכילים מידע אישי או מידע בעל רגישות מיוחדת. בפרט מבוקש לבטל את הדרישות שבסעיפים:
3.3.2.4 
3.3.2.8
3.4.1.1
3.5.3
3.5.7
3.7.1
4.1 (כל הסעיפים)
4.1.1, שני סעיפים: "על המערכת לכלול...", "על כל ממשק..."
4.2, ארבעה סעיפים: "המערכת המוצעת נדרשת לתמוך כברירת מחדל...", "המערכת המוצעת נדרשת לתמוך...", "אין לאחסון מפתחות הצפנה בקוד...", "העלאת הקבצים למערכת תתבצע..."
4.4, ארבעה סעיפים: "כל רכיבי המערכת המוצעת...", " הקוד ייסרק באמצעי SAST...", "המערכת המוצעת נדרשת לעמוד בדרישות OWASP Top 10 - Application Security Risks...", "המערכת המוצעת נדרשת לעמוד בדרישות OWASP Top 10 - CI/CD Security Risks..."
4.5 סעיף אחד: " הנגשת המערכת בתצורת..."
4.7 סעיף אחד: "על המערכת לכלול תמיכה בהעברה..."
4.8 שלושה סעיפים: "אחסון המערכת המוצעת...", "הגישה למערכת המוצעת...", "על המערכת לאפשר..."
	הבקשה נדחית.

	24. 
	נספח 9 בחוברת ההצעה – סעיף 8
	6
	כתוב: על המציע לציין גם בנספח ג' כל עבודה שביצע בעבר או מבצע כיום במשרד החינוך. 
מאחר שאין דרך להתחקות אחר כל העבודות שבוצעו בעבר, מבוקש להגביל את הבקשה להתקשרויות הפעילות בשנה האחרונה. 
	הבקשה נדחית. יש להראות התקשרויות בשלוש השנים האחרונות לפחות.

	25. 
	נספח א-6 לחוברת ההצעה
	43
	מבוקש להבהיר כי נדרשת הצהרת מנכ"ל המציע ולא "חתימה וחותמת המציע". 
	ראו תיקון בנוסח התצהיר.
על מורשה חתימה במציע לחתום על התצהיר.

	26. 
	נספח א-8 לחוברת ההצעה
	45
	מבוקש להבהיר שמדובר רק בשינויים שיתבקשו לאחר פרסום נוסח סופי של המכרז.
הצעה לניסוח (הוספת הקטע המודגש): "כמו כן, ידוע לי כי לאחר פרסום נוסח המכרז הסופי, לא ילקחו בחשבון שינויים שאבקש לערוך בדרישות הביטוח ובכל מקרה בו אקבע כזוכה במכרז, אדרש לצרף לחוזה החתום את אישור עריכת הביטוחים לפי הוראות המפקח על הביטוח, חתום ע"י חברת הביטוח." 
	אין שינוי בנוסח. ההצעה מוגשת לאחר המענה לשאלות ההבהרה ועל כן הנספח מתייחס לנוסח העדכני ביותר.


                                                                                                      בכבוד רב,

                                                                                                   אורנה מיטמיגר

                           
     מנהלת אגף רכש מכרזים והתקשרויות
נספח 1 – נוסח הוראת קיזוז
הגוף _____________________
מספר טלפון _____________________________
מספר פקס ______________________________
לכבוד:
חשב המשרד,
משרד החינוך
הנדון: כתב קיזוז והתחייבות בלתי חוזרת 
1. אנו החתומים מטה, הנציגים המוסמכים של הגוף ______________, נותנים לכם בזאת הוראה בלתי מותנית לקזז כל סכום עד לסך ________ שקלים חדשים (במילים ___________), מכל תשלום המגיע לגוף מהממשלה לפי כל דין, הסכם או הסדר (להלן: "הקיזוז"). אם לא ניתן לבצע קיזוז, אנו מתחייבים התחייבות בלתי חוזרת, להחזיר לממשלה ממקורותינו כל סכום שתתבע עד לסך הקבוע לעיל.
2. אנו מסכימים כי חשב המשרד, לפי שיקול דעתו הבלעדי והמוחלט, יקזז מכל תשלום המגיע לגוף מן הממשלה לפי כל דין, הסכם או הסדר, כל סכום המגיע לממשלה מן הגוף בקשר עם ההסכם בעקבות מכרז מס' 34/12.2025 : להפעלת מעבדה לסיוע ותמיכה בהוראת ביולוגיה בבתי הספר, וככל שלא ניתן לבצע זאת, אנו מתחייבים להחזיר כל סכום שיתבע, מבלי שיהיה חייב לנמק או לדרוש תחילה את סילוק הסכום האמור מאת הגוף. 

3. אנחנו מסכימים שחשב המשרד יהיה רשאי לעכב תשלומים המגיעים לגוף בגובה סכום הקיזוז, כבר מהתשלום הראשון לו זכאי הגוף, ובכלל זה עבור שירות שבוצע על ידי הגוף אף בטרם הוגשה חשבונית בגינו. 
4. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים לגוף מן הממשלה לפי כל  דין, הסכם או הסדר, או כלפי התביעה להחזיר כספים.
5. הוראה זו תישאר בתוקפה עד תאריך ____________________.

6. שינוי הוראה זו כפוף לאישור בכתב מהחשב הכללי במשרד האוצר.
_______________________________

שם מלא וחתימה של מוסמכים מטעם הגוף

אישור עו"ד
אני הח"מ, עו"ד _____________, המשמש כיועץ המשפטי של ___________, מאשר בזאת כי הוראת הקיזוז שבנדון חתומה כדין על ידי מורשי החתימה המוסמכים של הגוף ומחייבת את הגוף.
_______________
            עו"ד
